cyanic-selkie/wikianc huggingface dataset:
Ευρώπη
16ος-18ος αιώνας
Μετά την υπογραφή της συνθήκης της Βεστφαλίας το 1648, που τερμάτισε τον Τριαντακονταετή Πόλεμο, ο βασιλικός απολυταρχισμός έγινε ο κανόνας στην ήπειρο, ενώ τμήματα της Ευρώπης έκαναν συνταγματικά πειράματα, με πιο χαρακτηριστικό παράδειγμα την Αγγλία. Οι στρατιωτικές συγκρούσεις συνεχίστηκαν, αλλά είχαν λιγότερο καταστροφικές συνέπειες για τη ζωή των Ευρωπαίων. Στο ανεπτυγμένο βορειοδυτικό τμήμα της Ευρώπης η φιλοσοφία του Διαφωτισμού προσέφερε την ιδεολογική στήριξη στις νέες πολιτικές και κοινωνικές εξελίξεις. Στο μεταξύ, η συνεχιζόμενη αύξηση του αριθμού των εγγράμματων και η εφεύρεση των κινητών τυπογραφικών στοιχείων από τον Γουτεμβέργιο, συνέβαλε στην ταχεία εξάπλωση των νέων ιδεών.
Η ανατολική Ευρώπη ήταν πεδίο σύγκρουσης ανάμεσα στη Σουηδία, την Πολωνολιθουανική Κοινοπολιτεία και την Οθωμανική Αυτοκρατορία. Στο ύστερο τμήμα αυτής της περιόδου, αυτές οι τρεις δυνάμεις έχασαν την ισχύ λόγω της ανάδειξης της Πρωσίας, της Ρωσίας και της Αυστρίας. Πολλοί Εβραίοι μετανάστευσαν στη δυτική από την ανατολική Ευρώπη, δημιουργώντας κοινότητες σε μέρη από τα οποία είχαν εκδιωχθεί κατά τον Μεσαίωνα.
Το 18ο αιώνα, η Αγγλία διαθέτει όλο της το δυναμικό στην ανάπτυξη του στόλου, που της επέτρεψε να γίνει θαλασσοκράτειρα και να εξασφαλίσει μεγάλα πολιτικά και στρατιωτικά πλεονεκτήματα, που τα διατήρησε σχεδόν 200 χρόνια. Παράλληλα είναι η πρώτη χώρα που δημιουργεί συστηματική βιομηχανία, που χαρακτηρίζεται από τη μεγάλη συγκέντρωση εργατών, τη μηχανοποίηση και τη χρησιμοποίηση της ατμομηχανής. Η Ευρώπη, 2.500 χρόνια τώρα, εξακολουθεί να αποτελεί τον κεντρικό πυρήνα της δημιουργίας του σύγχρονου πολιτισμού. Οι άλλες ήπειροι ή είχαν παρακμάσει, όπως η Ασία και η Αφρική ή βρίσκονταν στην αρχή της δημιουργίας του δικού τους πολιτισμού, όπως η Αμερική και η Αυστραλία, που τελικά και ο δικός τους πολιτισμός δεν αναπτύχθηκε από τους αυτόχθονες, αλλά από τους Ευρωπαίους μετανάστες. Παράλληλα, εκτός από πολιτική και οικονομική, γίνεται και μεγάλη πνευματική και πολιτιστική δύναμη που για πολλά χρόνια και σε πολλά σημεία, ακόμη και μέχρι σήμερα, εξακολουθεί να επιβάλλει το δικό της πολιτισμό και στους άλλους λαούς. Πέρα όμως από όλα αυτά αποτέλεσε και το θέατρο πάρα πολλών πολέμων. Από τους πιο παλιούς αξίζει να αναφερθούν ο εκατονταετής και ο τριακονταετής, ενώ από τους σύγχρονους οι δυο παγκόσμιοι.
19ος - 21ος Αιώνας
Ο Πρώτος Παγκόσμιος Πόλεμος έχει αποφασιστική σημασία για την εξέλιξη και την τύχη της Ευρώπης. Μετά το τέλος του, δύο κράτη που για χρόνια έμεναν μακριά από τις ευρωπαϊκές υποθέσεις, άρχισαν να ασχολούνται με τα ευρωπαϊκά πράγματα. Πρόκειται για τις Η.Π.Α. που, σπάζοντας τον απομονωτισμό τους, επεμβαίνουν στρατιωτικά στον πρώτο πόλεμο και για την Ιαπωνία, που δεν επεμβαίνει στρατιωτικά, αλλά της δίνει την ευκαιρία να αναπτύξει τη βιομηχανία της (βαριά και πολεμική), τροφοδοτώντας τους Ευρωπαίους με διάφορα βιομηχανικά υλικά κατά τη διάρκειά του. Τα προνόμια που απόκτησαν και τα δύο αυτά κράτη στη διάρκεια του πολέμου, εξακολούθησαν να τα διατηρούν και ύστερα από αυτόν και δεν έπαθαν καμιά καταστροφή, αλλά, αντίθετα, βγήκαν ωφελημένα. Ακόμα, μετά τη λήξη του πολέμου, η Ευρώπη θα παρουσιαστεί με σημαντικές αλλαγές, από τις οποίες οι πιο σημαντικές είναι η δημιουργία του Σοβιετικού κράτους, η αναγνώριση της ανεξαρτησίας της Τσεχοσλοβακίας και η ουσιαστική διάλυση της Αυστροουγγρικής και της Γερμανικής αυτοκρατορίας.
Ο Δεύτερος Παγκόσμιος Πόλεμος, που και πάλι αρχίζει από την Ευρώπη, θα προκαλέσει μεγάλες κοινωνικές ανακατατάξεις, εκτός φυσικά από τα εκατομμύρια των νεκρών και τις ανυπολόγιστες ζημιές του. Πρόκειται για τη δημιουργία των νέων σοσιαλιστικών χωρών, τη διάλυση και το χωρισμό του Γερμανικού κράτους σε δύο κράτη και τη διείσδυση των Αμερικανών στην οικονομική, την πολιτιστική, ακόμη και στην πολιτική των Ευρωπαϊκών κρατών. Μετά τον πόλεμο, η Ευρώπη βρίσκεται χωρισμένη σε δύο μεγάλους στρατιωτικούς συνασπισμούς, το ΝΑΤΟ, στο οποίο το βασικό και κύριο λόγο έχουν οι ΗΠΑ, και στο σύμφωνο της Βαρσοβίας, όπου τον κύριο και βασικό λόγο έχει η Σοβιετική Ένωση. Παράλληλα, υπάρχουν και διάφορες αδέσμευτες χώρες, όπως η Αυστρία, η Ελβετία, η Γιουγκοσλαβία, η Φινλανδία. Τα τελευταία χρόνια καταβάλλονται προσπάθειες από τους Ευρωπαϊκούς λαούς για τη διάλυση και των δύο συνασπισμών και την εγκαθίδρυση μιας πραγματικής ειρήνης και συνεργασίας. Σημαντικά βήματα έγιναν προς την κατεύθυνση αυτή που κορυφώθηκαν με τη γνωστή διάσκεψη του Ελσίνκι το καλοκαίρι του 1975. thumb|right|[[Ευρωζώνη (μπλε), Χώρες της ΕΕ που πρέπει να υιοθετήσουν το Ευρώ (κίτρινο).]] Σήμερα το σύμφωνο της Βαρσοβίας έχει διαλυθεί, ενώ το σοσιαλιστικό στρατόπεδο έχει καταρρεύσει. Η Ευρωπαϊκή Κοινότητα έχει μετασχηματιστεί σε Ευρωπαϊκή Ένωση και μετά από την Ελλάδα το 1981, έχουν γίνει μέλη της κοινότητας η Ισπανία και η Πορτογαλία το 1986, και η Αυστρία, η Φινλανδία και η Σουηδία το 1995. Την 1η Μαΐου 2004 εντάχθηκαν οι Εσθονία, Κύπρος, Λεττονία, Λιθουανία, Μάλτα, Ουγγαρία, Πολωνία, Σλοβακία, Σλοβενία και Τσεχική Δημοκρατία και το 2007 οι Βουλγαρία και Ρουμανία, ενώ την 1 Ιουλίου 2013 η Κροατία. Υποψήφιες προς ένταξη είναι η Αλβανία, η Βόρεια Μακεδονία, το Μαυροβούνιο, η Σερβία και η Τουρκία.
Γεωγραφικά στοιχεία
Η Ευρώπη με την Ασία αποτελούν ένα ενιαίο γεωγραφικό σύνολο, έτσι που η Ευρώπη να αποτελεί στην ουσία μία χερσόνησο της ευρασιατικής ηπείρου. Οι μεγαλύτερες ευρωπαϊκές χερσόνησοι είναι: η Κόλα, η Σκανδιναβική, της Γιουτλάνδης, η Ιβηρική, των Απεννίνων και η Βαλκανική. Ανάμεσα στα μεγαλύτερα ευρωπαϊκά νησιά θα μπορούσαμε να αναφέρουμε τη Νόβαγια Ζέμλια, τη Γη του Φραγκίσκου Ιωσήφ, τα Βρετανικά Νησιά, τα νησιά της Δανίας, την Ισλανδία, την Κορσική, τη Σαρδηνία, τη Σικελία, την Κύπρο, την Κρήτη, το Αρχιπέλαγος Σβάλμπαρντ και πολλά άλλα.
Τα ακραία όρια της Ευρώπης είναι τα παρακάτω: Το βορειότερο άκρο της το αποτελεί η Γη του Φραγκίσκου Ιωσήφ, που φτάνει μέχρι τις 82° βόρειο πλάτος, ενώ στο νότο το νησί Γαύδος με 34° και 503' βόρειο πλάτος αποτελεί το νοτιότερο μέρος της. Στα δυτικά, στις 24° και 32' βρίσκεται το δυτικότερο σημείο της, ενώ στα ανατολικά, στις 68° 5' βρίσκεται το ανατολικότερο σημείο της. Το πλάτος της είναι 4.150 χιλ., ενώ το μήκος της ξεπερνά τα 5.000 χιλιόμετρα. Το σχήμα της είναι περίπου τριγωνικό με τη βάση στη Μεσόγειο και την κορυφή κοντά στο βόρειο πολικό κύκλο.
Μορφολογία
thumb|300px|Δορυφορικός χάρτης της Ευρώπης Εκτός από τα ανατολικά και την περιοχή γύρω από τη Βαλτική θάλασσα, που είναι επίπεδη και κάπως μονότονη, η υπόλοιπη Ευρώπη παρουσιάζει μια διαδοχική αλλαγή από βουνά και πεδιάδες. Ο κύριος όγκος των βουνών είναι συγκεντρωμένος στη νότια και κεντρική Ευρώπη, καθώς και στην περιοχή των Σκανδιναβικών κρατών. Στην κεντρική Ευρώπη, στις Άλπεις, που είναι από τις πιο νέες οροσειρές της Ευρώπης, βρίσκεται και το ψηλότερο σημείο, το Λευκό Όρος, που έχει ύψος 4.810 μέτρα. Την ίδια περίοδο, δημιουργήθηκαν και τα Απέννινα, οι Δειναρικές Άλπεις, τα Καρπάθια και ο Αίμος. Οι υπόλοιπες οροσειρές είναι παλιότερες. Σημαντική επίδραση στη διαμόρφωση της Ευρώπης, όπως παρουσιάζεται σήμερα, είχαν και οι παγετώνες που με τις διαβρώσεις και τις καθιζήσεις δημιούργησαν και την τελική μορφή της.
Ανεξάρτητα από ποια αιτία δημιουργήθηκε, ανάλογη είναι και η υδρογραφική της δομή. Στα δυτικά και στα νότια, όπου τα βουνά είναι κοντά στη θάλασσα, υπάρχουν ποτάμια με μικρό μήκος, αλλά με ισχυρά ρεύματα και πορεία ζιγκ - ζαγκ. Αντίθετα, στα ανατολικά, τα ποτάμια είναι μεγάλα, βαθιά, με πολύ νερό, που κυλούν αργά μέσα από τις απέραντες πεδιάδες. Στην περιοχή αυτή βρίσκονται και μερικά από τα μεγαλύτερα ποτάμια της Ευρώπης, με μεγαλύτερα το Βόλγα και το Δούναβη. Στην Ευρώπη υπάρχουν πάρα πολλές λίμνες, αλλά όλες έχουν μικρές διαστάσεις. Οι περισσότερες είναι συγκεντρωμένες γύρω από τη Βαλτική θάλασσα και στην Αλπική περιοχή.
Κλίμα
Το κλίμα της Ευρώπης μπορεί να θεωρηθεί από τα πιο ευνοϊκά στον κόσμο. Μόνο ένα πολύ μικρό τμήμα, που ανήκει στον πολικό κύκλο, χαρακτηρίζεται από ακραίες θερμοκρασίες κατά το χειμώνα. Το μεγαλύτερο μέρος ανήκει στην εύκρατη ζώνη. Τρεις βασικοί παράγοντες συντελούν σ' αυτήν τη διαμόρφωση. Η θέση της σε συνδυασμό με τα ρεύματα του Ατλαντικού και το ότι δεν χαρακτηρίζεται από μεγάλο υψόμετρο. Το ευρωπαϊκό κλίμα χαρακτηρίζεται από τέσσερις τύπους: το κλίμα της περιοχής προς τον Ατλαντικό, το ηπειρωτικό κλίμα (περιοχές της ανατολικής Ευρώπης), το αρκτικό κλίμα (σε ένα μικρό μέρος της βόρειας Ευρώπης) και το μεσογειακό κλίμα στη νότια Ευρώπη. Θα μπορούσε ακόμη να αναφερθεί και το κλίμα της κεντρικής Ευρώπης ως μεταβατικό ανάμεσα και στους τέσσερις τύπους κλίματος που αναφέρθηκαν (περιοχές της Τσεχίας, Σλοβακίας και Ουγγαρίας). Οι ακραίες θερμοκρασίες που έχουν καταγραφεί στην ήπειρο είναι +51 °C στη Σεβίλη και -55 °C στη Ρωσία(Χούγκορ).
Χλωρίδα και πανίδα
Με βάση το κλίμα και το γεωμορφολογικό ανάγλυφο θα μπορούσε να καθοριστεί και η χλωρίδα και η πανίδα της Ευρώπης. Πρέπει όμως να ληφθεί υπόψη ότι έχει κατοικηθεί από πολύ παλιά κι έτσι ο άνθρωπος έχει αλλοιώσει τη χλωρίδα και την πανίδα της ηπείρου. Είναι δύσκολο σήμερα να γνωρίσουμε την πραγματική πανίδα και χλωρίδα της. Με το συστηματικό κυνήγι κατάφερε να εξοντώσει όλα σχεδόν τα ζώα που τον απειλούσαν και ν' αφήσει να αναπτυχθούν εκείνα μόνο που θα μπορούσαν να του εξασφαλίσουν κάποια ωφέλεια και κυρίως τροφή και που δε θα μπορούσαν να τον απειλήσουν. Τέτοιες ζωολογικές μονάδες ήταν τα πρόβατα, τα βοοειδή, τα πουλερικά, τα άλογα κλπ. Και πραγματικά τα είδη αυτά αποτελούν τους αποκλειστικούς εκπροσώπους της σημερινής ευρωπαϊκής πανίδας. Σε άγρια κατάσταση ζουν ακόμη σε μερικές περιοχές της Ευρώπης αντιπρόσωποι τέτοιων ζώων. Σε περιοχές ακόμη, όπου η παρουσία του ανθρώπου δεν είναι τόσο έντονη, είναι δυνατό να συναντηθούν μερικά υπολείμματα από την προϊστορική πανίδα της. Μπορεί κανείς να συναντήσει μερικά ελάφια, αρκούδες και αγριογούρουνα, ενώ οι λύκοι έχουν σχεδόν εξαφανιστεί. Αντίθετα σε όλη την Ευρώπη είναι διαδεδομένη η αλεπού. Θα μπορούσαμε να αναφέρουμε ακόμη τη νυφίτσα, το κουνάβι, κλπ. Πριν από μερικά χρόνια ήταν δυνατό να συναντήσει κανείς στην Κεντρική Ευρώπη κάστορες σε άγρια κατάσταση. (Σήμερα μόνο στους ζωολογικούς κήπους). Οι αρκούδες έχουν διατηρηθεί στην Ευρώπη μόνο χάρη στα αυστηρά νομοθετικά μέτρα που έχουν πάρει πολλές χώρες, στις οποίες απαγορεύεται το κυνήγι της. Ακόμη στα δάση της Ευρώπης ζουν αγριόχοιροι, ενώ στα δάση της βαλκανικής όλο και περισσότερο σπανίζουν. Από τα πτηνά θα μπορούσαν να αναφερθούν τα γεράκια, οι φασιανοί, οι αετοί, οι σπιζίδες (καρδερίνες, σπίνοι κλπ.) και το σπάνιο είδος των αγριόγαλων.
Η χλωρίδα της Ευρώπης διαιρείται σε πέντε ζώνες: Η ζώνη της τούνδρας που θεωρείται η πρώτη ζώνη (περιοχή των σκανδιναβικών χωρών και το βόρειο τμήμα της Σοβιετικής Ένωσης). Η ζώνη των κωνοφόρων δέντρων ή βόρεια λωρίδα που θεωρείται η δεύτερη ζώνη (από το μέσο περίπου της Σκανδιναβίας μέχρι τα βόρεια της Αγγλίας και της Σοβιετικής Ένωσης και πολύ πιο νότια, αλλά σε υψόμετρο από τα 1000 μ. και πάνω). Η τρίτη ζώνη (της Κεντρικής Ευρώπης), η ζώνη της στέπας (που θεωρείται η τέταρτη ζώνη της ευρωπαϊκής χλωρίδας) και η πέμπτη ζώνη, η μεσογειακή. Σύμφωνα με μερικούς υπάρχει και μια έκτη ζώνη, η αλπική, που περιλαμβάνει τις Άλπεις, τα Καρπάθια, τα Πυρηναία και τα Βόσγια. Η Κατοίκηση της Ευρώπης. Όπως φαίνεται, η κατοίκηση της Ευρώπης έγινε με περίπλοκο και προοδευτικό τρόπο. Εξακολουθεί όμως το πρόβλημα να παραμένει άλυτο. Μάλλον στην Ευρώπη δεν υπήρχαν αυτόχθονες Ευρωπαίοι. Φαίνεται ότι έχουμε σε κάποια φάση μια μεγάλη μετακίνηση ανθρώπων προς την Ευρώπη από διάφορες περιοχές της τότε ξηράς, εξαιτίας των κλιματολογικών συνθηκών που επικρατούσαν και του πλούσιου κυνηγιού. Πριν από 1.000.000 - 300.000 χρόνια επικρατούσε κλίμα εύκρατο που ευνοούσε την κατοίκηση. Το αρχαιότερο λείψανο, που βρέθηκε μέχρι στιγμής στον ευρωπαϊκό χώρο, είναι του "ανθρώπου της Χαϊδελβέργης", που πιθανολογείται ότι έζησε στις αρχές της κατώτερης παλαιολιθικής εποχής. Στην περίοδο της μέσης παλαιολιθικής εποχής διαδόθηκε στην Ευρώπη ο τύπος του ανθρώπου Νεάντερταλ. Ο τύπος αυτός κατοίκησε σε όλη την Ευρώπη και χάθηκε χωρίς ακόμη να εξηγηθεί η εξαφάνισή του. Την ίδια εποχή μ' αυτόν έζησαν και οι άνθρωποι οι λεγόμενοι "Προέμφρονες", που βρίσκονταν σε ανώτερη βαθμίδα εξέλιξης και που υπήρξαν οι πρόγονοι του Ευρωπαίου "ανθρώπου του σοφού". Τη νεότερη παλαιολιθική περίοδο παρουσιάζεται μεγάλη μετανάστευση στο χώρο της Ευρώπης ανθρώπων από τη Β. Αφρική και από τη Δ. Ασία. Έτσι, την εποχή αυτή, υπάρχει μια διασταύρωση των φυλών αυτών με τις ντόπιες. Την εποχή αυτή εμφανίζεται και ο άνθρωπος ο "σοφός", ο πρόγονος του σημερινού ανθρώπου, με τρεις διαφορετικές δολιχοκέφαλες φυλές. Πρόκειται για τις φυλές Κρο - Μανιόν, Γκριμάλντι και Σάνσελαντ. Τελικά η φυλή Σάνσελαντ και η Κρο - Μανιόν αποτέλεσαν τη βάση των σημερινών ευρωπαϊκών φυλών. Η μεσολιθική περίοδος (που αρχίζει από τα 8.500-5.000 χρόνια) χαρακτηρίζεται από μια σημαντική αλλαγή των κλιματολογικών συνθηκών, ενώ υποχωρούν και οι τελευταίοι παγετώνες, πράγμα που επιτρέπει την επέκταση των ανθρώπινων οικισμών και στα βόρεια της Ευρώπης. Την εποχή αυτή θα πρέπει να τοποθετηθούν και οι μεγάλες αλλαγές στον τρόπο ζωής και στην οργάνωση των πρώτων ευρωπαϊκών λαών. Γύρω στο 3.000 π.Χ. αρχίζει ο Ευρωπαίος να ασχολείται, συστηματικά πια, με την κτηνοτροφία και τη γεωργία. Αρχικά εξημέρωσε το σκύλο, τα βοοειδή και τα πρόβατα, ενώ η εξημέρωση του αλόγου δε φαίνεται να έγινε στην Ευρώπη. Το άλογο μάλλον το πήρε εξημερωμένο από διάφορες, ασιατικές κυρίως, φυλές, που στο διάστημα αυτό συνέχισαν να μεταναστεύουν στην Ευρώπη.
Φυλές
Η Ευρώπη, από τις πιο παλιές εποχές μέχρι και σήμερα, αποτέλεσε το σταυροδρόμι από το οποίο πέρασαν, έμειναν ή και διασταυρώθηκαν διάφορες φυλές. Από τις διασταυρώσεις αυτές δημιουργήθηκαν τελικά και οι σημερινές φυλές των Ευρωπαίων που μπορούμε να τις χωρίσουμε στις παρακάτω ομάδες:
Γλώσσες
thumb|Επισκόπηση των μεγαλύτερων ευρωπαϊκών γλωσσών που ομιλούνται κατά την πλειοψηφία της κάθε περιοχής. Από άποψη γλώσσας, οι επικρατέστερες γλωσσικές ομάδες στην Ευρώπη είναι η ομάδα των Ρομανικών γλωσσών (από τις οποίες προέρχονται η Πορτογαλική, η Ισπανική, η Ιταλική, η Γαλλική, η Ρουμανική, η Καταλανική και η Ρομανσική της Ελβετίας), η ομάδα των Γερμανικών γλωσσών (από τις οποίες προέρχονται η Αγγλική, η Γερμανική, η Ολλανδική, η Δανική, η Νορβηγική, η Σουηδική και η Ισλανδική) και αυτή των Σλαβικών γλωσσών (από τις οποίες προέρχονται η Ρωσική, η Ουκρανική, η Λευκορωσική, η Σερβική, η Σλοβενική, η Βουλγαρική, η Πολωνική και πολλές άλλες). Με βάση τον αριθμό των ομιλητών τους, η επικρατέστερη γλωσσική ομάδα είναι αυτή των Σλαβικών γλωσσών.
Πέρα από αυτές τις τρεις ομάδες γλωσσών, που θεωρούνται κλάδοι των Ινδοευρωπαϊκών γλωσσών, στην ήπειρο της Ευρώπης ομιλούνται ακόμα οι ομάδες των Ελληνικών, των Βαλτικών (Λιθουανική και Λετονική), των Κελτικών (Ιρλανδική, Βρετονική και Μανξ), της Αλβανικής και της Αρμενικής, που υπάγονται και αυτές στην οικογένεια των Ινδοευρωπαϊκών γλωσσών.
Συναντούνται ακόμα οι ομάδες των Ουραλικών γλωσσών (από τις οποίες προέρχονται η Ουγγρική, η Φινλανδική και η Εσθονική) καθώς και μερικές μικρές γλωσσικές οικογένειες στην περιοχή του Νότιου Καύκασου όπως η Γεωργιανή και η Τσετσενική. Η Μαλτέζικη γλώσσα είναι η μοναδική επίσημη γλώσσα χώρας, που ανήκει στην ομάδα των Σημιτικών γλωσσών που συναντάται στην Ευρώπη και αποτελεί μια επίσημη γλώσσα της Ευρωπαϊκής Ένωσης, ενώ αντίστοιχα σημιτική γλώσσα, αποτελεί και η Εβραϊκή, η οποία ομιλείται από τους πολλοστούς Εβραίους, σε όλη την ήπειρο, ενώ η Βασκική είναι η μόνη απομονωμένη γλώσσα. Τέλος, ομιλούνται γλώσσες που ανήκουν στην οικογένεια των Τουρκικών γλωσσών (από τις οποίες προέρχονται η Τουρκική, η Αζερική και η Καζακική).
Θρησκείες
Η χριστιανική αποτελεί τη βασικότερη θρησκεία των Ευρωπαίων με όλα τα γνωστά της δόγματα, όπως
Στην περιοχή της βαλκανικής χερσονήσου υπάρχουν ακόμη και μουσουλμανικές μειονότητες όπως οι Αλβανοί (στην Αλβανία και το Κοσσυφοπέδιο) οι Βόσνιοι Μουσουλμάνοι (στη Βοσνία και Ερζεγοβίνη) οι Τούρκοι (στην Τουρκία και την Κατεχόμενη Κύπρο), οι Αζέροι (στο Αζερμπαϊτζάν και την Αρμενία) και άλλες πληθυσμιακά μικρότερες φυλές όπως οι Πομάκοι, οι Τάταροι, οι Τσετσένοι και οι Μπασκίρ, που ζουν στη Βαλκανική Χερσόνησο, τον Καύκασο και την Ανατολική Ευρώπη, και ασπάζονται κατά πλειοψηφία το Σουνιτικό Ισλάμ, με εξαίρεση τους Αζέρους, που ασπάζονται το Σιιτικό Ισλάμ, ενώ σε ένα από τα ομοσπονδιακά υποκείμενα της Ρωσίας στην Ευρωπαϊκή της περιοχή, τη Δημοκρατία της Καλμίκια, βρίσκεται ο μοναδικός Βουδιστικός λαός της Ευρώπης, οι Καλμούχοι, οι οποίοι προέρχονται από τους Μογγόλους.
Παραγωγή - Οικονομία
thumb|90px|left|Το ενιαίο ευρωπαϊκό νόμισμα Πριν από μερικά χρόνια (μεταξύ του 1880-1910) η οικονομία της Ευρώπης κατείχε την πρώτη θέση στον κόσμο. Όμως μετά τον πρώτο παγκόσμιο πόλεμο και την άνοδο της αμερικανικής οικονομίας, η ευρωπαϊκή έρχεται σε δεύτερη θέση. Ιδιαίτερα αισθητή ήταν η πτώση της οικονομίας στο διάστημα του μεσοπολέμου και στα πρώτα της χρόνια μετά το δεύτερο παγκόσμιο πόλεμο. Σήμερα η οικονομία της Ευρώπης ως σύνολο (και όχι χωρισμένη, ανάλογα με τον ιδεολογικοπολιτικό προσανατολισμό των κρατών της) αρχίζει και ανεβαίνει σημαντικά. Παρόλο όμως ότι η ευρωπαϊκή οικονομία δεν μπορεί και αυτήν τη στιγμή ακόμη να συγκριθεί με την αμερικανική, εξακολουθεί να ασκεί μεγάλο βάρος στην παγκόσμια οικονομία, ενώ σε μερικούς τομείς η συμβολή της είναι αποφασιστική. thumb|200px|left|Κέρματα και χαρτονομίσματα Ευρώ
Σήμερα η οικονομία της Ευρώπης βασίζεται τόσο πάνω στη γεωργία, όσο και στη βιομηχανία. Στη γεωργική παραγωγή σημαντική θέση κατέχει το σιτάρι, η σίκαλη, το κριθάρι, η βρώμη, ενώ η ποσότητα του καλαμποκιού και του ρυζιού είναι κάπως περιορισμένη. Σημαντική είναι και η καλλιέργεια της πατάτας, των ζαχαρότευτλων, του καπνού, του ηλιόσπορου, του βαμβακιού, του λαδιού και των εσπεριδοειδών. Τα δάση δίνουν μεγάλες ποσότητες ξυλείας, κυτταρίνης και χαρτοπολτού. Σημαντική είναι ακόμη και η κτηνοτροφική παραγωγή που βασίζεται κυρίως στην εκτροφή των βοοειδών και των χοιρινών, ενώ στις βαλκανικές χώρες βασίζεται κυρίως στην εκτροφή των αιγοπροβάτων. Χαρακτηριστικό της γεωργικής παραγωγής για μερικές από τις ευρωπαϊκές περιοχές είναι η μεγάλη απόδοση που έρχεται ως αποτέλεσμα της εφαρμογής των ορθολογιστικών συστημάτων, της χρησιμοποίησης μηχανικών μέσων και χημικών λιπασμάτων. Γενικά η ευρωπαϊκή γεωργία μπορεί να χαρακτηριστεί ως η πιο προοδευμένη στον κόσμο.
Σε σχέση με τις άλλες ηπείρους, ο ορυκτός πλούτος της Ευρώπης δεν μπορεί να θεωρηθεί ότι είναι αξιόλογος. Στο μόνο ορυκτό, που διαθέτει επάρκεια, είναι το σιδηρομετάλλευμα. Από τα άλλα πρέπει να αναφερθούν τα άλατα του καλίου, το κάρβουνο, ο υδράργυρος, ο μαγνησίτης, το ουράνιο, ο μόλυβδος, ο βωξίτης, το βολφράμιο και τελευταίο το πετρέλαιο που υπάρχει στην περιοχή της Ρουμανίας, στη Βόρεια Θάλασσα, αλλά και στο Βόρειο Αιγαίο.
Σημαντική επίσης είναι η ενέργεια από τους υδροηλεκτρικούς, τους θερμοηλεκτρικούς και, τα τελευταία χρόνια, από τους πυρηνικούς σταθμούς. Η βιομηχανική παραγωγή είναι σημαντική. Σε όγκο παραγωγής σημαντική θέση κατέχει η Ρωσία, η Γερμανία, η Αγγλία και η Γαλλία. Αναπτυγμένοι είναι όλοι οι κλάδοι της βιομηχανικής παραγωγής. Υπολογίζεται ότι η Ευρώπη παράγει πάνω από το ένα τρίτο της παγκόσμιας βιομηχανικής παραγωγής. Σημαντικά αναπτυγμένο είναι και το συγκοινωνιακό δίκτυο. Στην Ευρώπη βρίσκεται πάνω από το ένα τρίτο των σιδηροδρομικών γραμμών του κόσμου. Εξίσου σημαντικά αναπτυγμένο είναι το οδικό δίκτυο, οι αεροσυγκοινωνίες και η ναυσιπλοΐα.
Νεοζηλανδικές γενικές εκλογές (2020)
Στις 17 Οκτωβρίου 2020 διεξήχθησαν οι γενικές εκλογές στη Νέα Ζηλανδία, για τα 120 μέλη του Νεοζηλανδικού Κοινοβουλίου.
Η πρόωρη ψηφοφορία άρχισε από τις 3 Οκτωβρίου και η μισή Νέα Ζηλανδία, γύρω στα 1,7 εκατομ. εκλογείς, είχαν ήδη ψηφίσει πριν την ημέρα των εκλογών. Μαζί με τις βουλευτικές εκλογές διεξήχθησαν και δύο δημοψηφίσματα: ένα για την κατανάλωση κάνναβης και ένα για την ευθανασία.
Τα προκαταρκτικά αποτελέσματα δείχνουν ότι πέντε κόμματα μπήκαν στο κοινοβούλιο. Το Εργατικό Κόμμα κατάφερε συντριπτική νίκη κερδίζοντας τις 64 από τις 120 έδρες και θα μπορέσει να σχηματίσει κυβέρνηση πλειοψηφίας.
Παραπομπές
2020 Κατηγορία:Εκλογές του 2020
Μεγάλες στιγμές
Μεγάλες στιγμές είναι ο τίτλος ενός δίσκου της Μαρινέλλας. Κυκλοφόρησε σε διπλό δίσκο βινυλίου 33 στροφών στην Ελλάδα στις 29 Αυγούστου του 1984 από τη δισκογραφική εταιρία PolyGram Records υπό την ετικέτα της Philips Records. Περιλαμβάνει είκοσι μία επανεκτελέσεις κομματιών της Μαρινέλλας, που δημιούργησαν σημαντικοί Έλληνες συνθέτες και στιχουργοί.
Η παραγωγή του άλμπουμ ανήκει στον Φίλιππο Παπαθεοδώρου και η ηχογράφηση έγινε στο στούντιο Polysound με ηχολήπτη τον Γιάννη Σμυρναίο και βοηθό τον Γιώργο Παπαχριστοφόρου. Τις ενορχηστρώσεις των τραγουδιών και τη διεύθυνση ορχήστρας ανέλαβε ο Κώστας Κλάββας. Οι φωτογραφίες ανήκουν στον Τάκη Διαμαντόπουλο.
Το 1990, το άλμπουμ επανεκδόθηκε με νέο εξώφυλλο (σε σχεδιασμό του Πέτρου Παράσχη και φωτογραφίες του 1987 από τον Ντίνο Διαμαντόπουλο) σε μονό δίσκο 33' στροφών, με τρία λιγότερα τραγούδια (τα «Δεν ήταν νησί», «Ο Καραγκιόζης» και «Ο Χάρος βγήκε παγανιά»). Υπό αυτή τη νέα έκδοση, κυκλοφόρησε και σε δίσκο ψηφιακής μορφής (CD) από την ίδια δισκογραφική εταιρία το 1994.
Cirque du Soleil
Το Τσίρκο του Ήλιου η Cirque du Soleil (, "Circus of the Sun" ή "Sun Circus") είναι μια εταιρεία ψυχαγωγίας με βάση το Μόντρεαλ και ο μεγαλύτερος σύγχρονος παραγωγός τσίρκου στον κόσμο. Βρίσκεται στην περιοχή της πόλης Saint-Michel, ιδρύθηκε στο Μπαι-Σαιν-Πωλ στις 16 Ιουνίου 1984 από πρώην ερμηνευτές του δρόμου Γκι Λαλιμπερτέ και Ζυλ Εστιί-Κρουά.
Μετά από οικονομικές επιτυχίες και αποτυχίες στα τέλη της δεκαετίας του 1980, δημιουργήθηκε η Nouvelle Expérience - με τη διεύθυνση του Φράνκο Ντραγκόνε - που όχι μόνο έκανε το Τσίρκο του Ήλιου κερδοφόρο μέχρι το 1990, αλλά του επέτρεψε να δημιουργήσει νέες παραστάσεις.
Το Τσίρκο του Ήλιου επεκτάθηκε γρήγορα τις δεκαετίες του 1990 και του 2000, από μια παράσταση σε 19 παραστάσεις σε περισσότερες από 300 πόλεις σε κάθε ήπειρο εκτός από την Ανταρκτική. Η εταιρεία απασχολεί 4.900 άτομα από 50 χώρες και αποφέρει ετήσια έσοδα περίπου 1 δισεκατομμύριο δολάρια ΗΠΑ. Οι πολλαπλές μόνιμες εκπομπές του Λας Βέγκας παίζουν μόνοι τους σε περισσότερους από 9.000 ανθρώπους τη νύχτα, το 5% των επισκεπτών της πόλης, προσθέτοντας στους πάνω από 100 εκατομμύρια ανθρώπους που έχουν δει τις παραγωγές του Τσίρκου του Ήλιου σε όλο τον κόσμο.
Το 2000, ο Λαλιμπερτέ εξαγόρασε τον Ντανιέλ Γκότιε και με 95% ιδιοκτησία συνέχισε να επεκτείνει τη μάρκα. Το 2008, ο Λαλιμπερτέ μοιράστηκε το 20% του μεριδίου του μεταξύ των επενδυτικών ομίλων Istithmar World και Nakheel του Ντουμπάι, προκειμένου να χρηματοδοτήσει περαιτέρω τους στόχους της εταιρείας. Σε συνεργασία με αυτές τις δύο ομάδες, το Τσίρκο του Ήλιου είχε προγραμματίσει να κατασκευάσει μια κατοικία για παράσταση στα Ηνωμένα Αραβικά Εμιράτα το 2012 σε σκηνοθεσία του Γκάι Κάρον και του Μίχαελ Κίρρυ. Ωστόσο, μετά τα οικονομικά προβλήματα του Ντουμπάι το 2010 που προκλήθηκαν από την ύφεση του 2008, ο Λαλιμπερτέ δήλωσε ότι το έργο είχε «τεθεί σε πάγο». και ότι μπορεί να ψάχνει έναν άλλο οικονομικό συνεργάτη για να χρεώσει τα μελλοντικά σχέδια της εταιρείας. και ότι μπορεί ακόμη και να εξετάσει το ενδεχόμενο να εγκαταλείψει το 10% του μεριδίου του στην εταιρεία. Το 2015, η TPG Capital, η Fosun Industrial Holdings, και η Caisse de dépôt et placement du Québec αγόρασαν το 90% του Τσίρκου του Ήλιου, ενώ ο Λαλιμπερτέ διατήρησε το 10% της εταιρείας. Η πώληση έλαβε κανονιστική έγκριση από την κυβέρνηση του Καναδά στις 30 Ιουνίου 2015. Τον Φεβρουάριο του 2020, ο Λαλιμπερτέ πούλησε το 10% της ιδιοκτησίας της στην εταιρεία στο Caisse de dépôt et placement du Québec.
Οι δημιουργίες της εταιρείας έχουν λάβει πολλά βραβεία και διακρίσεις, συμπεριλαμβανομένων τριών Drama Desk Awards. επτά Primetime Emmy Awards. πολλαπλά βραβεία Gemini. Βραβείο Daytime Emmy. ένα Βραβείο Juno. και ένα αστέρι στην Λεωφόρο της Δόξας στο Χόλυγουντ. Το 2000, στο Τσίρκο του Ήλιου απονεμήθηκε το Βραβείο Εθνικού Κέντρου Τεχνών, ένα συνοδευτικό βραβείο των Βραβείων Παραστατικών Τεχνών του Γενικού Κυβερνήτη, και το 2002 εντάχθηκε στην Λεωφόρο της Δόξας του Καναδά.
Εξωτερικοί σύνδεσμοι
Κατηγορία:Επιχειρήσεις του Καναδά Κατηγορία:Επιχειρήσεις ψυχαγωγίας Κατηγορία:Τσίρκα
Μπικουτί
Τα μπικουτί (γαλ. Bigoudi, «βοστρυχωτής») είναι εξάρτημα που χρησιμοποιείται στα κομμωτήρια. Τοποθετείται στα μαλλιά ώστε να δημιουργηθούν μπούκλες. Έχουν σχήμα κενού κυλίνδρου, ενώ η διάμετρός τους ποικίλει ανάλογα με την χρήση τους ως προς το μήκος των μαλλιών. Μετά το λούσιμο τα μαλλιά χωρίζονται σε τούφες και τυλίγονται η κάθε μια χωριστά δύο φορές σε μπικουτί, ενώ συγκρατούνται με τσιμπιδάκι. Κατόπιν στεγνώνονται με πιστολάκι, η στεγνώνουν μόνα τους. Η χρήση των μπικουτί ξεκίνησε από την δεκαετία του 1950. Είναι κατασκευασμένα συνήθως από ελαφρύ πλαστικό, χαρτί, καουτσούκ, αλουμίνιο ή άλλο μεταλλικό υλικό και έχουν δομή πλέγματος για να έχουν όσο το δυνατό μικρότερο βάρος. Τα μπικουτί έγιναν δημοφιλή ως σύμβολο ευημερίας και του μικροαστισμού ιδιαίτερα κατά τη δεκαετία του 1950.
Κατηγορία:Εργαλεία
Γκαλίτσνικ
Σήμερα, γίνεται μόνο ένας γάμος στα πλαίσια του οργανωμένου φεστιβάλ «Γαλιτσνικό Καλοκαίρι» και το οποίο γίνεται μόνο για δυο μέρες, το κοντινότερο σαββατοκύριακο πριν τις 12 Ιουλίου. Το ζευγάρι που παντρεύεται στο φεστιβάλ αυτό, επιλέγεται έπειτα από κλήρωση. Την περίοδο του φεστιβάλ, το χωριό γίνεται πόλος έλξης τουριστών.
Ο γάμος ξεκινά με καλωσόρισμα των συγγενών, ενώ η πεθερά κρατά ένα ζυμωτό ψωμί και μια κανάτα νερό και αρχίζει να χορεύει τον «χορό της πεθεράς». Στην συνέχεια ο γαμπρός ξυρίζεται, γεγονός που συμβολίζει το τέλος της εργένικης ζωής, ενώ την ημέρα του γάμου οι καλεσμένοι επισκέπτονται την νύφη πάνω σε άλογα. Στην κεντρική πλατεία του χωριού, οι άνδρες χορεύουν τον χορό «Τεσκότο», ο οποίος αναπαριστά τα δεινά των κατοίκων του Γκαλίτσνικ μέσω των αιώνων.
Εξωτερικοί σύνδεμοι
Κατηγορία:Χωριά της Βόρειας Μακεδονίας Κατηγορία:Περιφέρεια Πόλογκ Κατηγορία:Δήμος Μαυρόβο και Ροστούσα
Άλεξ Άκερ
Ο Άλεξ Άκερ (πλήρες ονοματεπώνυμο Άλεξ Μόρις Άκερ, 21 Ιανουαρίου 1983) είναι Αμερικανός πρώην καλαθοσφαιριστής.
Καριέρα
Το 2005 επιλέχθηκε στο νούμερο 60 στα ντραφτ του NBA από τους Detroit Pistons, ενώ στη συνέχεια αγωνίστηκε με τη φανέλα της ισπανικής Μπαρτσελόνα, των L.A. Clippers και της ιταλικής Αρμάνι Μιλάνο.
Με τη φανέλα του Ολυμπιακού στην Ευρωλίγκα την περίοδο 2006-2007 είχε κατά μέσο όρο 14,3 πόντους και 5,6 ριμπάουντ.
Τη σεζόν 2017-18 αγωνίστηκε στον Απόλλωνα Πάτρας στην Α2 Εθνική Κατηγορία.
Στις 26 Νοεμβρίου 2018, ανακοίνωσε την απόσυρσή του από την ενεργό δράση.
Μετά την απόσυρσή του, έγινε ατζέντης αθλητών καλαθοσφαίρισης.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Ντιτρόιτ Πίστονς Κατηγορία:Καλαθοσφαιριστές Φαγιέτβιλ Πάτριοτς Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Λος Άντζελες Κλίπερς Κατηγορία:Καλαθοσφαιριστές Ολίμπια Μιλάνου Κατηγορία:Καλαθοσφαιριστές Λε Μαν Σαρτ Μπασκέτ Κατηγορία:Καλαθοσφαιριστές Ασέκο Γκντίνια Κατηγορία:Καλαθοσφαιριστές ΑΣΒΕΛ Βιλερμπάν Κατηγορία:Καλαθοσφαιριστές Λιμόζ ΣΣΠ Κατηγορία:Καλαθοσφαιριστές Φελίτσε Σκαντόνε Κατηγορία:Καλαθοσφαιριστές Φορτ Γουέιν Μαντ Αντς Κατηγορία:Καλαθοσφαιριστές Απόλλωνα Πατρών Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές τουρκικών συλλόγων Κατηγορία:Ξένοι καλαθοσφαιριστές στην Ελλάδα
Μουσείο Μακεδονικού Αγώνα Θεσσαλονίκης
Το Μουσείο Μακεδονικού Αγώνα βρίσκεται στο κέντρο της Θεσσαλονίκης, στην οδό Προξένου Κορομηλά, δίπλα στη Μητρόπολη. Στεγάζεται σε ένα νεοκλασικό κτήριο, σχεδιασμένο από τον Ερνέστο Τσίλλερ μετά από δωρεά του Ανδρέα Συγγρού. Στους χώρους του στεγάζεται επίσης το Κέντρο Έρευνας Μακεδονικής Ιστορίας και Τεκμηρίωσης (ΚΕΜΙΤ).
Ιστορικό του μουσείου
αριστερά|μικρογραφία|305x305εσ|Γραφείο του Προξένου Λάμπρου Κορομηλά Ο Ελευθέριος Βενιζέλος ήταν ο πρώτος που αποφάσισε, το 1917 να ιδρυθεί μουσείο για τους διακριθέντες Μακεδόνες αλλά και για τον πολιτισμό της περιοχής. Σκοπός του μουσείου ήταν να συγκεντρωθούν "...όλα τα άξια λόγου αρχαιολογικά ευρήματα, τα σημειούντα τους διαφόρους ιστορικούς και καλλιτεχνικούς σταθμούς δι' ων διήλθεν η Μακεδονία, από των αρχαιοτάτων χρόνων μέχρι των χρόνων της Τουρκοκρατίας, συμπεριλαμβανομένων". Η προσπάθεια όμως αυτή δεν απέδωσε καρπούς και το 1965 το θέμα επανέφερε η κυβέρνηση του Στέφανου Στεφανόπουλου. Με βάση το σχετικό διάταγμα το μουσείο θα στεγαζόταν στο κτήριο όπου λειτουργούσε το Γενικό Προξενείο της Ελλάδας στη Θεσσαλονίκη από το 1894 μέχρι και το 1912, που σχεδίασε ο Ερνέστος Τσίλλερ και λειτούργησε ως επιτελικό κέντρο του Μακεδονικού Αγώνα,  με επικεφαλής τον πρόξενο Λάμπρο Κορομηλά. Το 1979 ιδρύθηκε στη Θεσσαλονίκη το Σωματείο "Οι φίλοι του Μουσείου Μακεδονικού Αγώνα" (ΝΠΙΔ), το οποίο και υπήρξε ο αρχικός φορέας του μουσείου, που εγκαινιάστηκε στις 27 Οκτωβρίου 1982 από τον τότε Πρόεδρο της Δημοκρατίας της Ελλάδας, Κωνσταντίνο Καραμανλή. Το 1999 συστάθηκε από το σωματείο "Οι Φίλοι του Μουσείου του Μακεδονικού Αγώνα" το κοινωφελές Ίδρυμα Μουσείου Μακεδονικού Αγώνα, στο οποίο έκτοτε περιήλθε η ευθύνη του μουσείου και του ερευνητικού του κέντρου (ΚΕΜΙΤ).
Η μόνιμη έκθεση
thumb|250px|right|Μουσείο Μακεδονικού Αγώνα, Αίθουσα Β΄ Η πρώτη μορφή της έκθεσης οφείλεται στον Κωνσταντίνο Μαζαράκη - Αινιάν ενώ έγιναν σημαντικές αλλαγές το 1990 από τον σκηνογράφο Γιώργο Ανεμογιάννη. Η πιο πρόσφατη ανακαίνιση του χώρου πραγματοποιήθηκε το 2009.
Στο ισόγειο υπάρχουν επτά αίθουσες όπου προβάλλονται οι κυριότερες φάσεις της μακεδονικής Ιστορίας του 19ου και των αρχών του 20ού αιώνα (Αγώνες για την Ελευθερία, η μακεδονική κοινωνία, αναπαράσταση του γραφείου του γενικού πρόξενου, χαρακτηριστικά του Αγώνα, κλπ). Στον πρώτο όροφο υπάρχει αίθουσα πολλαπλών χρήσεων ενώ στο υπόγειο υπάρχουν διοράματα με αντιπροσωπευτικές σκηνές της εποχής του Μακεδονικού Αγώνα.
Το Κέντρο Έρευνας Μακεδονικής Ιστορίας και Τεκμηρίωσης (ΚΕΜΙΤ)
Το Κέντρο Έρευνας Μακεδονικής Ιστορίας και Τεκμηρίωσης, το οποίο εποπτεύεται από Επιστημονική Επιτροπή, αποτελεί οργανικό μέρος του Ιδρύματος. Σκοπό έχει την επιστημονική μελέτη και τεκμηρίωση της νεότερης και σύγχρονης ιστορίας της Μακεδονίας. Το ΚΕΜΙΤ διαθέτει πλούσιες αρχειακές συλλογές εγγράφων, φωτοθήκη, εξειδικευμένη βιβλιοθήκη και ηλεκτρονικές βάσεις δεδομένων. Συγκεντρώνει και επεξεργάζεται αρχειακό υλικό, εκδίδει επιστημονικές μελέτες και οργανώνει επιστημονικές ημερίδες και συνέδρια.
Εξωτερικοί σύνδεσμοι
Κατηγορία:Μη κυβερνητικές οργανώσεις Μακεδονία Θεσσαλονικη Κατηγορία:Αρχεία στη Θεσσαλονίκη
Κίσια Κόουλ
Η Κίσια Κόουλ (Keyshia Michelle Cole) είναι Αμερικανίδα τραγουδίστρια με ιταλικές ρίζες, που ανήκει στην R&B σκηνή, τραγουδοποιός και δισκογραφική παραγωγός. Το πρώτο της άλμπουμ έγινε πλατινένιο το 2005. Η ίδια έχει στο ενεργητικό της δύο υποψηφιότητες για Βραβείο Γκράμι.
Βιογραφία
Γεννήθηκε στο Όκλαντ στην Καλιφόρνια, στις 15 Οκτωβρίου του 1981, από Αφροαμερικανίδα μητέρα και Ιταλοαμερικανό πατέρα. Η μητέρα της ήταν τοξικομανής και έτσι η Ιβόν Κόουλ έγινε θετή της μητέρα, κάτι που η ίδια η Κίσια έμαθε σε ηλικία επτά ετών.
Η Κόουλ προτάθηκε για δύο Γκράμι κατά την 50ή απονομή των βραβείων, το 2008.
Σήμερα ζει με την μητέρα της, τα αδέρφια της και το γιο της στην Ατλάντα της Τζόρτζια.
Το 2007 έκανε πρεμιέρα στην τηλεόραση της BET το ριάλιτι σόου "Keyshia Cole: The Way It Is". Το πρόγραμμα σημείωσε ρεκόρ θεαματικότητας και έγινε το πλέον επιτυχημένο στην ιστορία του εν λόγω σταθμού.
Εξωτερικοί σύνδεσμοι
Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες τραγουδίστριες
Σπονδυλωτό
Στη Βιολογία με τον όρο σπονδυλωτό (vertebrate), σύμφωνα με τη ταξινομία του Λινναίου, χαρακτηρίζεται οποιοδήποτε μέλος της ομώνυμης υποσυνομοταξίας Σπονδυλωτά (= Vertebrata) της συνομοταξίας Χορδωτά.
Δείτε επίσης
*
Σεσουάρ
Κατηγορία:Οικιακές συσκευές Κατηγορία:Κομμωτική
Aladdin (soundtrack)
Το Aladdin: Original Motion Picture Soundtrack είναι ένα soundtrack, που κυκλοφόρησε το 1992, για λογαριασμό της ταινίες κινουμένων σχεδίων της Disney, Αλαντίν (1992). Το άλμπουμ κυκλοφόρησε από την Walt Disney Records, τον Οκτώβριο του 1992, σε κασέτα και σε CD. Το 1994, κυκλοφόρησε μαζί με ακυκλοφόρητα τραγούδια καθώς και άλλα soundtrack της Disney, υπό τον τίτλο The Music Behind the Magic. Το 2001, κυκλοφόρησε σε επανακυκλοφορία και νέο εξώφυλλο. Το 2004, κυκλοφόρησε ξανά σε special edition, ξανά με άλλο εξώφυλλο. Το άλμπουμ αυτό είναι ένα από τα πιο επιτυχημένα εισπρακτικά sountrack κινουμένων σχεδίων, όλων των εποχών, με πάνω από 2.4 εκατομμύρια πωλήσεις, μόνο στις ΗΠΑ (έως και τον Απρίλιο 2014).
Οι στίχοι των τραγουδιών γράφτηκαν από τον Τιμ Ράις και Χάουαρντ Άσμαν (ο οποίος πέθανε, με τον Ράις, να ολοκληρώνει το έργο), ενώ τη μουσική σύνθεση την έγραψε ο Άλαν Μένκεν. Η σύνθεση του Μένκεν, έλαβε Όσκαρ Καλύτερης Πρωτότυπης Μουσικής, και Χρυσή Σφαίρα, στην ίδια κατηγορία, ενώ υπήρξε στην ίδια κατηγορία υποψήφιο και στα BAFTA. Το τραγούδι A Whole New World κέρδισε Όσκαρ Καλύτερου Πρωτότυπου Τραγουδιού, καθώς και Χρυσή Σφαίρα, στην ίδια κατηγορία. Αξιοσημείωτο, για το εν λόγω κομμάτι είναι ότι κέρδισε και Grammy στην κατηγορία Καλύτερο Τραγούδι της Χρονιάς, το οποίο το καθιστά το πρώτο και το τελευταίο ως τώρα τραγούδι της Disney, που λαμβάνει αυτό το βραβείο.
Λίστα κομματιών
Όλη η μουσική σύνθεση ανήκει στον Άλαν Μένκεν.
(*) Οι στίχοι αναθεωρήθηκαν μετά από διαμαρτυρίες και ανασκευάστηκαν στην επανέκδοση. (**) Η έκδοση που περιλαμβάνεται στην αυθεντική κυκλοφορία της κασέτας (1992) περιέχει διάφορα εναλλακτικά συνθήματα.
Εξωτερικοί σύνδεσμοι
Κατηγορία:Soundtrack ταινιών
Octagon
Octagon είναι ο τίτλος του όγδοου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Black Mark Records". Η ηχογράφηση του δίσκου πραγματοποιήθηκε στα "The Hellhole Studios" της Στοκχόλμης, από τις 30 Ιανουαρίου μέχρι τις 10 Φεβρουαρίου και από τις 13 μέχρι τις 23 Μαρτίου 1995.
Ο δίσκος περιέχει τη διασκευή στο "Deuce" των Kiss και επανεκδόθηκε το 2003 με τα πρώτα δύο τραγούδια να είναι ένα κομμάτι και προστέθηκε το outro "Winds of Mayhem".
Τραγούδια του δίσκου
1. Immaculate Pinetreeroad #930 (Quorthon) - 2:46
2. Born to Die (Quorthon) - 3:58
3. Psychopath (Quorthon) - 3:19
4. Sociopath (Quorthon) - 3:09
5. Grey (Quorthon) - 1:14
6. Century (Quorthon) - 4:08
Ανθρώπινα δικαιώματα στην Κύπρο
Τα ανθρώπινα δικαιώματα στην Κύπρο προστατεύονται από το σύνταγμα της Κυπριακής Δημοκρατίας. Ωστόσο, υπάρχουν αναφορές για παραβιάσεις ανθρωπίνων δικαιωμάτων των μειονοτήτων, δημοκρατικών ελευθεριών, δικαιωμάτων των κρατουμένων και των γυναικών, θρησκευτικών ελευθεριών, καθώς και ελευθεριών όπως αυτές του τύπου και του λόγου.
Octagon
Τραγούδια του δίσκου
7. 33 Something (Quorthon) - 3:16
Ανθρώπινα δικαιώματα στην Κύπρο
Σε ορισμένες περιπτώσεις, το Ευρωπαϊκό Δικαστήριο Ανθρωπίνων Δικαιωμάτων αποφάνθηκε ότι η Τουρκία ήταν υπεύθυνη για συνεχείς παραβιάσεις της Ευρωπαϊκής Σύμβασης για τα Ανθρώπινα Δικαιώματα στη Δημοκρατία της Κύπρου ως αποτέλεσμα της τουρκικής Εισβολής το 1974 και της συνεχούς κατοχής του 37% του εδάφους της. Όσον αφορά τα ανθρώπινα δικαιώματα σε περιοχές που βρίσκονται υπό τον έλεγχο της κυβέρνησης της Κυπριακής Δημοκρατίας, σύμφωνα με την έκθεση του αμερικανικού υπουργείου εξωτερικών του 2010 για τα ανθρώπινα δικαιώματα, υπήρχαν αναφορές για κακομεταχείριση από την αστυνομία και εξευτελιστική μεταχείριση ατόμων που βρίσκονταν υπό κράτηση και αιτούντων άσυλο, καθώς και περιπτώσεις διακρίσεων και βίας ενάντια σε μέλη μειονοτικών ομάδων. Η εμπορία γυναικών για σεξουαλική εκμετάλλευση φέρεται να ήταν ένα πρόβλημα. Αναφέρθηκαν περιπτώσεις βίας εναντίον γυναικών και παιδιών.
Octagon
Τραγούδια του δίσκου
8. War Supply (Quorthon) - 4:41
Ανθρώπινα δικαιώματα στην Κύπρο
Παραπομπές
Κατηγορία:Ανθρώπινα δικαιώματα ανά χώρα Κατηγορία:Σελίδες με μη επιθεωρημένες μεταφράσεις Κατηγορία:Κοινωνία της Κύπρου Κυπρος
Octagon
Τραγούδια του δίσκου
9. Schizianity (Quorthon) - 4:17
11. Deuce (Simmons) - 3:42
Τα μέλη των Bathory
Οι μουσικοί οι οποίοι ηχογράφησαν το "Octagon" είναι οι εξής:
Πηγές
Κατηγορία:Δισκογραφία των Bathory Κατηγορία:Άλμπουμ του 1995
Μπαρμπάρα Χέσε-Μπουκόφσκα
Η Μπαρμπάρα Στέλλα Χέσε-Μπουκόφσκα (πολωνικά: Barbara Stella Hesse-Bukowska) (8 Φεβρουαρίου 1930 – 9 Δεκεμβρίου 2013) ήταν Πολωνή πιανίστρια. Η οικογένειά της είχε μια μακρόχρονη μουσική ιστορία, καθώς ο πατέρας της ήταν βιολιστής και διευθυντής ορχήστρας, η μητέρα της πιανίστρια και δασκάλα και ο παππούς της ήταν ρυθμιστής πιάνου. Η μητέρα της ήταν η πρώτη της δασκάλα. Οι επόμενοι καθηγητές της ήταν ο Τσέσουαφ Ανιοουκιέβιτς και, στο Ωδείο της Βαρσοβίας, η Μάρια Γκλίνσκα Βασόφσκα.
Εκπαίδευση και επιτεύγματα
Η Χέσε-Μπουκόφσκα γεννήθηκε στο Λοτζ. Αποφοίτησε από την Κρατική Ανώτατη Μουσική Σχολή της Βαρσοβίας τον Ιούνιο του 1949. Την ίδια χρονιά, πήρε μέρος στην πρώτη μεταπολεμική έκδοση του 4ου Διεθνούς Διαγωνισμού Πιάνου «Φρεντερίκ Σοπέν», όπου κέρδισε το 2ο βραβείο. Πέντε χρόνια αργότερα, πήγε στο Παρίσι, όπου συνέχισε τις σπουδές της με τον Άρτουρ Ρούμπινσταϊν. Στη συνέχεια ανέλαβε μια διηπειρωτική συναυλιακή καριέρα, την οποία συνδύασε με τη διδασκαλία στην Ανώτατη Μουσική Σχολή του Βρότσλαβ. Το 1972, έγινε καθηγήτρια στη Μουσική Ακαδημία Φρεντερίκ Σοπέν.
Οι τιμητικές διακρίσεις και τα βραβεία της περιελάμβαναν τον Σταυρό της Αξίας (Złoty Krzyż Zasługi, 1955) και το Τάγμα του Λαβάρου της Εργασίας (Order Sztandaru Pracy) 2ης τάξης (1959) και 1ης τάξης (1984). Εκτός Πολωνίας, το 1962, της απονεμήθηκε το Διεθνές Μουσικό Βραβείο «Χάριετ Κόεν».
Εξωτερικοί σύνδεσμοι
Κατηγορία:Πολωνοί πιανίστες Κατηγορία:Αποδέκτες του Τάγματος του Λαβάρου της Εργασίας Κατηγορία:Αποδέκτες του Χρυσού Σταυρού της Αξίας (Πολωνία) Κατηγορία:Ιππότες του Τάγματος της Αναγέννησης της Πολωνίας Κατηγορία:Αξιωματικοί του Τάγματος της Αναγέννησης της Πολωνίας Κατηγορία:Ενταφιασμοί στο Στρατιωτικό Κοιμητήριο Ποβόνσκι
Πλατεία του Καρουζέλ
Η πλατεία του Καρουζέλ (γαλλικά: Place du Carrousel) είναι μια δημόσια πλατεία στο 1ο διαμέρισμα του Παρισιού, που βρίσκεται στο άκρο της αυλής του ανακτόρου του Λούβρου, δυτικά της πυραμίδας, στον χώρο που πριν από το 1883 καταλάμβανε το παλάτι του Κεραμεικού. Βρίσκεται ακριβώς ανάμεσα στο μουσείο του Λούβρου και στον κήπο του Κεραμεικού, αποτελώντας το ανατολικό άκρο του κήπου ακριβώς όπως η πλατεία Κονκόρντ αποτελεί το δυτικό του άκρο.
Η τοποθεσία εξυπηρετείται από τον Σταθμό Παλαί Ρουαγιάλ - Μουσείο του Λούβρου (Μετρό Παρισιού).
Προέλευση του ονόματος
Το όνομα της πλατείας προέρχεται από το Μεγάλο Καρουζέλ, ένα ιππικό θέαμα με ιππικούς και στρατιωτικούς αγώνες που δόθηκε στον τόπο αυτό από τον Λουδοβίκο ΙΔ' από τις 5 και 6 Ιουνίου 1662, με την ευκαιρία της γέννησης του γιου του Λουδοβίκου της Γαλλίας.
Ιστορικό
μικρογραφία|250x250εσ|Η [[αψίδα του Θριάμβου του Καρουζέλ]] αριστερά|μικρογραφία|250x250εσ|Η πλατεία του Καρουζέλ από τη νότια πτέρυγα του [[Μουσείο του Λούβρου|μουσείου του Λούβρου]] αριστερά|μικρογραφία|250x250εσ|Η πλατεία του Καρουζέλ Πριν τον 17ο αιώνα, η περιοχή ήταν ένας κενός χώρος ανάμεσα στο παλάτι του Κεραμεικού και τα τείχη του Παρισιού που κατασκεύασε στο β' μισό του 14ου αιώνα ο Κάρολος Ε' και που στον 16ο αιώνα είχαν ήδη καταστεί άχρηστα μετά την κατασκευή νέων τειχών πιο δυτικά. Το 1600 στην περιοχή κατασκευάστηκε ένας κήπος που ονομαζόταν «της Δεσποινίδος» (αναφερόμενος στη Μαρία των Βουρβόνων, δούκισσα του Μονπανσιέ), ο οποίος καταστράφηκε το 1655.
Η πλατεία δημιουργήθηκε το 1662 για να γίνουν οι ιππικοί αγώνες (καρουζέλ) που της έδωσαν το όνομα.
Με μικρότερο μέγεθος από ότι σήμερα, η πλατεία του Καρουζέλ βρισκόταν μπροστά στην αυλή του παλατιού του Κεραμεικού, το οποίο έκλεινε μια πύλη.
Κατά τη διάρκεια της Γαλλικής επανάστασης, η πλατεία μετονομάστηκε σε πλατεία της Αδελφοσύνης. Στις 21 Αυγούστου 1792, μια γκιλοτίνα ανεγέρθηκε στην πλατεία και παρέμεινε εκεί, με δύο σύντομες διακοπές, μέχρι τις 11 Μαΐου 1793. Συνολικά, τριάντα πέντε άνθρωποι καρατομήθηκαν εκεί. Στις 2 Αυγούστου 1793, στον πρώην τόπο της γκιλοτίνας, κατασκευάστηκε μια ξύλινη πυραμίδα ως αφιέρωμα στον Ζαν-Πωλ Μαρά. Υπήρχε επίσης μια έκθεση του περίφημου λουτρού του Μαρά και του γραφείου του, όπου συντάχθηκαν μερικές από τις πιο παθιασμένες πολεμικές του διακηρύξεις. Αυτά τα εκθέματα παρέμειναν στην πλατεία μέχρι τις 9 Θερμιδώρ του Έτους ΙΙ (28 Ιουλίου 1794), όταν συνελήφθη και εκτελέστηκε ο Ροβεσπιέρος.
Η αψίδα του Θριάμβου του Καρουζέλ χτίστηκε μεταξύ 1806 και 1808 για να τιμήσει τις στρατιωτικές νίκες του προηγούμενου έτους του Ναπολέοντα και αποτελούσε την κύρια είσοδο στο παλάτι του Κεραμεικού, το οποίο κάηκε εντελώς κατά την Παρισινή Κομμούνα το 1871.
Κατά τη διάρκεια της Ιουλιανής Επανάστασης του 1830, η πλατεία έγινε η σκηνή της αντιπαράθεσης μεταξύ των εξεγερμένων και του στρατού.
Η πλατεία διευρύνθηκε σε διαδοχικές φάσεις στις αρχές του 19ου αιώνα μετά την κατεδάφιση των σπιτιών σε παρακείμενες οδούς. Πήρε τις σημερινές της διαστάσεις μετά την ολοκλήρωση των εργασιών στο ανάκτορο του Λούβρου το 1850 και μετά την κατεδάφιση του παλατιού του Κεραμεικού το 1883, οπότε η πλατεία άνοιξε στα δυτικά στον ιστορικό άξονα του Παρισιού.
Ανάμεσα στην αψίδα του Θριάμβου του Καρουζέλ και την είσοδο του μουσείου του Λούβρου υπάρχουν δύο αγάλματα του Αντουάν-Φρανσουά Ζεράρ, η Ιστορία και η Νικήτρια Γαλλία.
Παραπομπές
Κατηγορία:Πλατείες στο Παρίσι
Λάκης Πύρζας
Ο Νικόλαος (ή Λάκης) '''Α. Πύρζας''' (1880 - 1947) ήταν Μακεδονομάχος οπλαρχηγός από τη Φλώρινα.
Βιογραφικά στοιχεία
thumb|left|200px|Το μνημείο του Λάκη Πύρζα στη [[Φλώρινα.]] Γεννήθηκε στη Φλώρινα το 1880 και μαζί με τους Παύλο Κύρου και Κωνσταντίνο (Κώτα) Χρήστου ήταν από τους πρώτους οπλαρχηγούς που ξεκίνησαν το Μακεδονικό Αγώνα στην περιοχή.
Το Φεβρουάριο του 1904 μετέβη στην Αθήνα προκειμένου να γνωρίσει τον Παύλο Μελά, έτσι ώστε να οργανωθεί η άμυνα εναντίον των Βουλγάρων που άρχισαν να δρουν στην περιοχή της Φλώρινας. Κατόπιν έγραψε στον Έλληνα πρόξενο της Θεσσαλονίκης, Λάμπρο Κορομηλά για την ανάγκη λήψης μέτρων απέναντι στο Βουλγαρικό κίνδυνο. Επίσης γνωστοποίησε στον Έλληνα πρόξενο του Μοναστηρίου Σπυρίδωνα Λεβίδη ότι προτίθεται να συγκροτήσει τριακονταμελές ένοπλο σώμα. Ο Παύλος Μελάς τον είχε ως υπαρχηγό του κατά τις τρεις περιοδείες του στη Δυτική Μακεδονία.
Βρέθηκε με το Μελά στη μοιραία συμπλοκή του Οκτωβρίου του 1904, στη Στάτιστα που στοίχισε τη ζωή του τελευταίου. Λίγο πριν ξεψυχήσει ο Μελάς, ζήτησε από τον Πύρζα να δώσει το σταυρό που φορούσε στη σύζυγό του, και το όπλο του στο γιο του Μίκη. Ο Λάκης Πύρζας εκπλήρωσε την επιθυμία του φίλου του και αρχηγού του και έτσι μετέβη στην Αθήνα, όπου διέμεινε έως τον Ιούνιο του 1904 εργαζόμενος για το Μακεδονικό Κομιτάτο.
Επανήλθε στη Μακεδονία με το ψευδώνυμο του Παύλου Μελά, "Μίκης Ζέζας", υπό τις διαταγές του Γεώργιου Τσόντου (καπετάν Βάρδα). Ήρθε σε ρήξη με τον Κρητικό αξιωματικό και αναγκάστηκε να αποσυρθεί. Μετέβη στην Αίγυπτο και επανήλθε στη Φλώρινα με την απελευθέρωσή της, το 1912.
Πέθανε στη Φλώρινα το 1947.
Πηγές
Κατηγορία:Μακεδονομάχοι
Ακρίδα (σκάκι)
Η ακρίδα (grasshopper) είναι ανορθόδοξος πεσσός στο σκάκι, που εισήχθη από τον Thomas Rayner Dawson το 1913 σε σκακιστικά προβλήματα, τα οποία δημοσιεύθηκαν στην εφημερίδα Cheltenham Examiner. Σήμερα είναι ένα από τα πιο δημοφιλή ανορθόδοξα κομμάτια που χρησιμοποιούνται στα σκακιστικά προβλήματα. Στη διεθνή σημειογραφία το κομμάτι συμβολίζεται με το G.
Η ακρίδα εμφανίζεται συνήθως στα διαγράμματα ως ανεστραμμένη βασίλισσα, όπως και στο λήμμα αυτό.
Κίνηση
Η ακρίδα κινείται ορθογωνίως και διαγωνίως, όπως μια συνηθισμένη βασίλισσα, αλλά μόνο με άλματα πάνω από άλλο κομμάτι σε οποιαδήποτε απόσταση από το αμέσως πιο κοντινό τετράγωνό της. Αν δεν υπάρχει κομμάτι να κάνει άλμα από πάνω του, τότε δεν μπορεί να μετακινηθεί. Αν κάποιο τετράγωνο, πέρα από το κομμάτι που πηδάει η ακρίδα, καταλαμβάνεται από κομμάτι του αντιπάλου, τότε η ακρίδα μπορεί να το συλλάβει. Η ακρίδα μπορεί να πηδήσει πάνω από όλα τα κομμάτια (λευκά ή μαύρα), αλλά το κομμάτι που πηδά από πάνω του δεν επηρεάζεται.
Καλανός
Ο Καλανός (4ος αιώνας π.Χ. - θάνατος το 323 π.Χ.) ήταν Ινδός βραχμάνος γυμνοσοφιστής ή Βουδιστής γυμνοσοφιστής που καταγόταν από τα Τάξιλα, και έζησε στην εποχή του Μεγάλου Αλεξάνδρου του οποίου και τον στρατό οικοιοθελώς ακολουθούσε. . Η ινδική ονομασία του ήταν Σφίνης. Η γνωριμία του Αλέξανδρου με τον Δάνδαμη, τον πνευματικό ηγέτη των ασκητών της περιοχής, ήταν μέσω του Καλανού.
Ετυμολογία
Διερχόμενος ο μακεδονικός στρατός από την ερημική περιοχή που κατασκήνωνε, του πρόσφερε τροφή και νερό. Οι Μακεδόνες στρατιώτες τον ονόμασαν τότε Καλανόν επειδή εκείνος τους προσφωνούσε με τη λέξη καλέ. Έχει προταθεί πως το όνομα του ή η προσφώνηση που ακούγουνταν ως καλέ, προέρχεται από την ινδική λέξη Καλιάνα (Kalyana) ή Καλιαναμάστου (Kalyanamastu), μια μορφή χαιρετισμού η οποία βρίσκεται ακόμα σε χρήση στην Ινδία.
Ακρίδα (σκάκι)
Κίνηση
Ένα παράδειγμα κίνησης της ακρίδας φαίνεται στο πρώτο διάγραμμα πάνω δεξιά. Η λευκή ακρίδα στο δ4 μπορεί να κινηθεί προς τα τετράγωνα που σημειώνονται με χι (β2, δ1, δ7 και θ8), μπορεί επίσης να συλλάβει το μαύρο πιόνι στο α7. Δεν μπορεί όμως να μετακινηθεί στο η4, επειδή υπάρχουν δύο κομμάτια ενδιαμέσως και δεν μπορεί να πηδήξει από πάνω τους.
Σκακιστικό πρόβλημα
Στο διάγραμμα δεξιά, παίζουν τα λευκά και κάνουν ματ σε οκτώ κινήσεις.
Καλανός
Ιστορικό
Ακολούθησε την εκστρατεία και απέκτησε αρκετούς μαθητές της ινδικής φιλοσοφίας, μεταξύ των οποίων και ο Λυσίμαχος. Με την ενέργειά του αυτή ο Σφίνης ή Κάλανος προκάλεσε την περιφρόνηση των άλλων Βραχμάνων, διότι προτίμησε να υπηρετήσει ένα άρχοντα αντί για τον θεό.
Ο Κάλανος αρρώστησε για πρώτη φορά στη ζωή του σε ηλικία 73 ετών κατά τη μετάβαση του στρατού στην Περσία, και επειδή η υγεία του χειροτέρευε καθημερινά, θέλησε να δώσει τέρμα στη ζωή του αυτοαναφλέγωντας τον εαυτό του κατά τα έθιμα της θρησκείας και φιλοσοφίας του. Αρχικά ο Αλέξανδρος, που τον εκτιμούσε πολύ, προσπάθησε να τον μεταπείσει, αλλά βλέποντας την αποφασιστικότητά του να πεθάνει, ανέθεσε στον Πτολεμαίο να ετοιμάσει την εξόδιο τελετή, όπως την ήθελε ο Βραχμάνας.
Ακρίδα (σκάκι)
Σκακιστικό πρόβλημα
Λύση:
Καλανός
Θάνατος
Λέγεται ότι προπορευόταν μία πομπή από έφιππους και πεζούς. Άλλοι ήταν οπλισμένοι και άλλοι μετέφεραν πάσης φύσεως θυμιάματα, χρυσά και ασημένια κύπελλα, στρώματα και μία βασιλική ενδυμασία, τα οποία κατά διαταγή του Αλεξάνδρου θα καιγόντουσαν στην πυρά προς τιμήν του Ινδού. Επειδή λόγω της ασθενείας του δεν μπορούσε να περπατήσει, του είχαν παραχωρήσει έναν βασιλικό ίππο των Νυσαίων, αλλά ο Κάλανος δεν μπορούσε ούτε να ιππεύσει και τελικά τον μετέφεραν στεφανωμένο κατά τα ινδικά έθιμα πάνω σε φορείο. Σε όλη τη διαδρομή έψελνε ινδικά τραγούδια, που οι άλλοι Ινδοί αναγνώρισαν ως ύμνους προς τους θεούς τους.
Πριν ανέβει στην πυρά, μοίρασε τα δώρα και τα στρώματα στους συντρόφους του και τον ίππο τον δώρισε στον μαθητή του Λυσίμαχο. Χαιρέτησε όλους τους παρόντες Μακεδόνες και τους παρακάλεσε να κάνουν επικήδειο γλέντι, να διασκεδάσουν και να μεθύσουν. Μετά ο Κάλανος ανέβηκε στην πυρά και ξάπλωσε, έτσι ώστε να τον βλέπει όλη η στρατιά. Σύμφωνα με τον Νέαρχο, μόλις άναψε η φωτιά, όλοι θαύμασαν ότι ο Κάλανος έμεινε εντελώς ακίνητος καθώς τον έκαιγαν οι φλόγες.